google/wiki40b huggingface dataset:
Simon Langham

Bakgrunn

Som ung ble han munk i St. Peters abbedi i Westminster, og etterhvert abbed der.

Skattmester, biskop, rikskansler

I 1360 ble han utnevnt til skattmester i England, og i 1361 til biskop av Ely. Han ble så rikskansler i 1363.

Erkebiskop

Han ble erkebiskop av Canterbury i 1366.
I Oxford drev han ut sekularprestene fra Canterbury Hall, og erstattet dem med munker. Lederen for prestene som ble drevet ut var en John de Wiclif, som man senere har identifisert som reformatoren John Wyclif.
Langham gav nye bestemmelser mot akkumulasjon av embeder innen kirken, og forsøkte ved sine visitaser av kirker og klostre å få satt en stopper for misforholdene han kom over. I 1367 gav han presten John Ball prekenforbud og i 1368 grep han inn i den bitre teologiske striden mellom Uthred Boldon (død 1396) og William Jordan, begge teologer ved universitetet i  Oxford, ved at han selv forfattet 30 artikler om nåde og om de ikketroendes forløsning.

Kardinal

I 1365 og 1366 hadde Langham vært involvert i anti-pavelige tiltak i England, men han ble allikevel utnevnt til kardinal i 1368. Dette førte til at han tapte sitt gode forhold til kong Edvard III. To måneder etter å ha blitt kardinal gikk han derfor av som erkebiskop, og reiste til Avignon, der paven residerte på denne tiden. Han ble tatt i nåde, og fikk lov til å inneha mindre embeter i England. I 1374 ble han igjen valgt til erkebiskop av Canterbury, men takket nei til dette.
Han døde i Avignon 22. juli 1376, og ble gravlagt i Westminster Abbey. Hans gravmonument der, laget av Henry Yevele, er det første for en geistlig i kirken.
Hans betydelige rikdommen ble testamentert til abbediet, og han har derfor blitt kalt Westminster Abbeys andre grunnlegger.
Lutrochidae

Utseende

Små biller (2 – 6 mm), ovale og sterkt hvelvede, som oftest gulaktige på farge. Hodet er stort og bredt, fasettøynene er ganske små og flate, med små fasetter med hår mellom. Antennene er 11-leddete, ganske korte (når ikke til brystskjoldets bakkant), den ytterste delen er sagtakket, kamformet eller kølleformet. Oversiden er fint hårkledt og matt. Beina er ganske lange med lange, tynne, 5-leddete føtter. Larvene er avlange, 4-10 mm, med korte men velutviklede bein.
Masashi Miyamura

Karriere

Masashi Miyamura startet sin profesjonelle karriere i Yomiuri i 1987. Han har også spilt for Fujita Industries, Avispa Fukuoka og Mito HollyHock.
Rauland kirke

Historie

Rauland kirke er plassert på Raulandstrondi ved bredden til innsjøen Totak, på utkanten av Raulandsgrend i Vinje. I førkristen tid ble denne plassen trolig brukt som en hedensk kultplass. Etter kristningen av Norge ble det reist en stavkirke på plassen. Stavkirken på Rauland var i bruk helt fram til 1801 da den ble revet for å gjøre plass for det nye kirkebygget.
Dagens kirkebygg ble tegnet av arktitekt Jarand Rønjom fra Åmotsdal og ble oppført av byggmester Halvor Høgkasin. De bygde kirken under oppsyn av Marcus Monrad som var sogneprest i Rauland på den tiden. Det nye bygget, som er en kors-formet trekonstruksjon som har plass til ca. 200 kirkegåere, sto ferdig i 1803. Flere elementer fra den gamle stavkirken ble integrert i det nye kirkebygget, inkludert to jernstøpte krusifikser fra 12-1300 tallet. Kirkeklokken, kollektbøssen, dåpsfatet og flere av lysestakene er også hentet fra den gamle stavkirken.
På 1950 tallet ble kirkebygget restaurert i forbindelse med kirkens 150-årsjubileum. Restaureringsarbeidet ble ledet av kunstmaler Kristian Kildal og den lokale maleren Olav Fossli. I 1976 ble minnesmerket Hestedokki oppført på den antatte gravplassen til hingsten Førnesbrunen fra sagnet om samme navn. Minnesmerket består av en bautastein med et relieff av Førnesbrunen laget av billedhogger Tor Vaa. I 1984 ble kirken modernisert med et nytt danskbygd orgel og på 90 tallet ble det for første gang installert elektriske lys inne i kirken.  I forbindelse kirkens 200-års jubeleum i 2003 publiserte Rauland sokneråd boken Kyrkja på Raulandsstrondi, skrevet av Øystein og Åsta Kostveit.
Skarpsno

Skarpsno er et strøk i Oslo, mellom Skillebekk, Gimle og Skøyen beliggende i bydel Frogner. Skarpsno ligger langs Frognerkilens nordside, vis-à-vis Bygdøy, og har lystbåthavn langs sjøsiden. Gjennom strøket går Drammensveien, som de fleste har adresse til, og E 18 langs Frognerkilen nærmere sjøen. 
Skarpsno var en plass under Frogner hovedgård ved utløpet av Terningbekken, bolig for fergemannen som rodde folk til og fra Bygdøy. Hans stuebygning lå på fjellryggen vest for Skarpsnoparken, omtrent ved enden av C.A. Pihls gate. Skarpsno brygge var havn og badeplass for gården Frogner. 
Bebyggelsen er i hovedsak fra 1890-tallet og består av en rekke flotte villaer. En bevaringsplan for området ble vedtatt i 1992. I strøket finnes parkene Frøyas have og Skarpsnoparken. Stedet er representert i den norske utgaven av Monopol.
Skarpsno har trikkeforbindelse til Oslo sentrum ved Skøyenlinjen. Skarpsno hadde også togforbindelse ved Skarpsno stasjon på Drammensbanen, i drift fra 1882 til 1973.

Navnet

Stedsnavnet er i Oslo byleksikon og Store norske leksikon forklart som 'det skarpe hjørne' av nederlandsk Scarpen oort med henvisning til Isaac van Geelkercks kart fra 1649, eller som en forvanskning av Escarpe du nord, 'Nordskansen'. Forklaringen skyldes en sammenblanding med den spisse nordre bastion på Akershus festning, som på Geelkercks kart fra 1649 er kalt «Scherpen oort». Geelkercks kart omfatter ikke Skarpsno, og det er usannsynlig at det har ligget en skanse her. Navnet finnes flere steder i Norge og forklares ofte som beskrivende for et værhardt sted.
Olympisk rekordhistorikk på 100 m fri

Olympisk rekordhistorikk på 100 m fri svømming noteres kun for langbane (50 meter basseng).
Orlogsmester

Orlogsmester er en grad i det norske Sjøforsvaret.
 
Orlogsmester ble innført i Norge på OR-8 nivå i Sjøforsvaret i forbindelse med innføringen av den nye ordningen for militært tilsatte 
 Graden tilsvarer kommandersersjant i Hæren og Luftforsvaret.
Lite en ennå kjent omkring hvor og i hvilke stillinger i Sjøforsvaret denne graden vil bli benyttet.
Paul Fjermstad

Familie og yrke

Han vokste opp på slektsgården Fjermstad i Bratsberg sogn i Strinda prestegjeld som sønn av gårdbruker Ole Paulsen Fjermstad og hustru Marit Pedersdatter Qvammen. Han giftet seg i Lade kirke i 1866 med Johanna Tvereggen, datter av gårdbruker Lars Rasmussen Tvereggen (opprinnelig Sommervold) og hustru Marit Asphjell.
Han begynte ved lærerseminaret i Klæbu som 18-åring, og ble i 1861 lærer i Børsa, i 1862 lærer ved bruksskolen ved Trolla bruk, og i 1866 lærer og klokker i Nesset i Romsdalen samt annenlærer ved lærerskolen der. I 1868 kom han tilbake til Børsa, men måtte søke avskjed som lærer i 1870 på grunn av sykdom. Deretter forpaktet han Børsa prestegård.
Fra 1873 til 1878 var han gårdbruker på Mo i Melhus prestegjeld. I 1879 kjøpte han Søndre Reitgjerdet i Strinda, hvor det var mye god leire, og hvor han planla teglverksdrift. Gården ble i 1899 så solgt til AS Strinden Teglverk, hvor Fjermstad var styreformann. Han flyttet til Vestre Moholt. Gården ble rammet av brann i 1901 og solgt i 1905, men han bodde der frem til sin død i 1921. Moholt studentby er fra 1960-årene bygget på gårdens grunn.
Ved siden av gårdsdriften etablerte Fjermstad i 1882 en større forretning i eget navn i Nordre gate i Trondhjem med omsetning av landbruksredskaper, fôr, gjødsel med mer, og agentur i landbruksmaskiner.

Politiske og offentlige verv

Fjermstad var innvalgt i herredsstyrene i Nesset, Børsa, Melhus og Strinda; han var ordfører i Strinda 1899–1907. Han var medlem av amtsskolestyret og formann i overstyret for Skjetlein landbruksskole, medlem av tilsynskomiteene for Meråkerbanen og Hell–Sunnanbanen, nestformann i direksjonen (styret) for Strindens Sparebank, medlem av avdelingsstyret for Norges Hypotekbank i Trondhjem og medlem av representantskapet i Norges Bank mens hovedkontoret fortsatt lå i Trondhjem.
Han var innvalgt på Stortinget fra Søndre Trondhjems amt 1886–1888, 1898–1909 og 1913–1915 (i periodene 1907–1909 og 1913–1915 fra Strinda krets innenfor amtet). Han hadde imidlertid møtt allerede i 1884 som varamann for Diderik Iversen Tønseth. Fjermstads viktigste innsats i komitéarbeidet ble lagt ned i Stortingets veikomité, hvor han i sin siste stortingsperiode var formann. Fjermstad ble oppnevnt av Knudsen-regjeringen som medlem av vassdragskommisjonen av 1909, som uttalte seg i konsesjonssaker, og til medlem av stortingskomiteen som forberedte vassdragsreguleringsloven av 1917.
Fjermstad var både avholdsmann og misjonsmann. Han og hustruen var barnløse. Da han døde i 1921, noen år etter sin hustru, var deres arv testamentert til et legat til bekjempelse av tuberkulosen i Strinda. Det ble også gitt av boets midler til misjonen.

Æresbevisninger

Han ble tildelt 7. juni-medaljen.
Paul Fjermstad vei på Tyholt i nåværende Trondheim kommune er oppkalt etter ham.
Jakob Sveistrup

Biografi

I tenårene og de påfølgende årene opptrådte Sveistrup på ulike musikalscener på Fyn: Frøbjerg Festspil og Nyborg Voldspil. Han var også med i flere musikkband i hjembyen Odense, blant dem Crew, Kingsunderwear og CopyCats. Sistnevnte band fulgte med Sveistrup under navnet Jakob Sveistrup Band, da Sveistrup kuttet ut jobben som skolelærer og valgte å satse på musikken. Sveistrup startet på lærerstudiet i 1995 ved Odense Seminarium, der han fullførte i 1999 med musikk som linjefag.
I 2003 ble han kjent i Danmark da han deltok i DR1s talentkonkurranse Stjerne for en aften, der han ble nummer fire med sangen «True to Your Heart». 
I februar 2005 vant han Dansk Melodi Grand Prix med sangen «Tænder på dig». Sangen ble oversatt til engelsk med tittelen «Talking to You» foran Eurovision Song Contest 2005 i Kiev i Ukraina. I semifinalen ble sangen nummer tre og kvalifiserte seg dermed til finalen lørdag 21. mai. Der endte sangen til slutt på en delt niendeplass sammen med norske Wig Wam og «In My Dreams».
30. mai 2005 ga han ut debutalbumet Jakob Sveistrup, som solgte til gull og siden platina. Året etter ga han ut sitt andre album, Fragments, og samme året spilte han inn to sanger til Disney-filmen Lille kylling. I 2008 var han i gang med sitt tredje album, men finanskrisen gjorde at plateselskapet stoppet albumet og fristilte Sveistrup fra platekontrakten. 
I januar 2015 innledet Sveistrup et samarbeid med Lars Rahbek Andresen som resulterte i albumet All In/All Out. Tittelen refererer til Sveistrups fullstendige satsing på musikkprosjekter. Han skrev og komponerte samtlige sanger, og finansierte siden hele utgivelsen. Albumet kom ut i mars 2016.
I 2018 ga han ut sitt fjerde album, In Your Face, da under navnet Sveistrup.
Tromøy

Tromøy kommune

Fra 1837 var Tromøy sammen med Barbu og Stokken en del av Austre Moland formannskapsdistrikt. 1. mai 1878 ble Barbu og Tromøy skilt ut som egne kommuner. Folketallet i Tromøy kommune var da 2 320. Fra 1878 til 1992 var Tromøy selvstendig kommune. Kommunen Tromøy omfattet i tillegg til øya med samme navn flere mindre øyer, blant annet Merdø, Skilsø og Tromlingene. 
1. januar 1992 ble Tromøy, Hisøy, Moland og Øyestad kommuner slått sammen med Arendal til den nye Arendal kommune. Tromøy hadde da en befolkning på 4 711.

Eldre historie

Navnet Tromøy kommer fra «Thruma» som betyr tram; en kant som stiger fram av havet.
Hoveodden menes å være et gammelt hov fra oldtiden og det er funnet i overkant av 60 gravhauger i området, samt boplasser og løsfunn fra 1800 f.kr til 1000 e.kr. Dette tyder på at det har vært bosetting siden steinalderen. De eldste gårdene som er dokumentert er Gjervold og Sandum  fra 1320, og Hove, Bjelland og Lien fra 1593
Ynglingesagaen forteller at Harald Granraude (konge i Agder på 800-tallet) hadde sitt kongssete på Tromøy og at dronning Åsa Haraldsdatter tok med seg den ett år gamle Halvdan Svarte tilbake til Tromøy etter Gudrød Veidekonges død. Det er flere stedsnavn på Tromøy som stammer fra vikingtid; Tettstedet Kongshavn med 772 innbyggere (pr. 1. januar 2006), Alve og Hove for eksempel.

Fritidstilbud

Tromøy har fritidstilbud som blant annet inkluderer idrettslag, diskotek, mulighet for paintball-kamper og kor.
Idrettsforeningen Trauma er øyas største idrettsforening. De to største gruppene i Trauma er fotballgruppa og håndballgruppa. Begge gruppene har mange aldersbestemte lag i tillegg til seniorlag. Trauma Håndball er den håndballklubben på Sørlandet med flest aldersbestemte lag.
Utenom Trauma er nok Tromøy fritidsklubb den mest populære fritidstilbyderen, som arrangerer alt fra diskotek til regelmessige softgun-kamper. Ellers driver Tromøy menighet flere aktiviteter som Mini-Sing, Ten Sing og Maxi-Sing. 
Tromøy skolemusikkorps er Tromøys eget musikkorps, og ble stiftet i 1936.
Sommeren 2007 ble Hovefestivalen avholdt for første gang. Med 72 000 festivaldeltakere ble den Norges største festival.

Kirker

Tromøy er stadig eget kirkesogn i Arendal prosti, og har 2 kirker, Tromøy kirke, en middelalderkirke i stein fra 1150 ligger øst for Hove, og Færvik kirke fra 1884 som ligger på Færvik. På Kongshavn ligger Kongshavn kapell.

Skogflåttencefalitt

Tromøya er et av få steder i Norge der det er påvist smitte av TBE-virus via skogflått, som kan forårsake skogflåttencefalitt (en form for hjernebetennelse). Det er bare 0,1–1 % av flåtten i risikoutsatte områder som er infisert.
9. artilleribrigade i Russland

9. artilleribrigade i det russiske forsvaret  er en artilleribrigade som utgjør er del av 6. kombinerte armé. Full betegnelse på russisk er "9-я гвардейская артиллерийская Келецко-Берлинская орденов Кутузова, Богдана Хмельницкого, Александра Невского и Красной Звезды бригада". Dette betyr 9. Garde Keletsko-Berlin brigade med orden fra Kutuzov, Bogdan Khmelnitskovo, Aleksander Nevskij og Røde Stjerne. Brigaden er forlagt til Luga i Leningrad oblast.
Åsa Sonjasdotter

Åsa Sonjasdotter (født i 1966 i Helsingborg) er en svensk kunstner bosatt i Norge og Tyskland. I sin praksis undersøker Sonjasdotter måter kulturbærende fortellinger kan sirkulere og ta form. Utstillingssituasjonene blir steder for både konkret og symbolsk utveksling av materialer, erfaringer og kunnskap. Siden 2005 har Sonjasdotter undersøkt kulturvekster, som er hybrider i betydningen at de verken er helt «ville» eller «artifisielle», men både og. Hun forstår kulturvekster som et resultat av interaksjon mellom mennesker og vekster: kunnskap og erfaringer sedimenteres i vekstene i form av ulike plantesorter som vedlikeholdes gjennom dyrkning. I arbeidet Potetperspektiv undersøker Sonjasdotter potetens rolle for modernitetens utviklingen fra slutten av 1500-tallets Europa frem til i dag. Et sentralt spørsmål er hvorvidt kunnskap sedimentert i ikke-industrielle kulturvekster kan være til hjelp i prosesser for de-kolonialisering og de-kapitalisering.
Sonjasdotter har deltatt i flere større kunstprosjekter og -initiativer. I årene 1996–2006 var hun en av grunnleggerne til den feministiske aksjonsgruppen «Kvinder på Værtshus» (Women Down the Pub) i Danmark. Hun deltok i oppstarten av fagforeningen Unge Kunstnere og Kunstformidlere (UKK) i Danmark i 2002. Hun var professor ved Kunstakademiet i Tromsø i 2007–2014, og var sentral i etableringen av akademiet. Siden 2015 var hun med på å etablere The Neighbourhood Academy i Berlin, et initiativ forankret i lokal kunnskapsproduksjon.
Sonjasdotter er utdannet ved Kunstakademiet i Trondheim (1994–1998) og Det Kongelige Danske Kunstakademi (1996–2000). Hun har vært ansatt som professor ved Kunstakademiet i Tromsø, UiT–Norges arktiske universitet (2007–2014), og er fra 2014 ph.d. stipendiat ved Department of Art, Goldsmiths, University of London.
Sōta Hirayama

Japans herrelandslag

Sōta Hirayama spilte fire landskamper for Japans herrelandslag.
Scary Movie 4

Handling

Filmen er en parodi på flere filmer lansert i 2005/2006, blant andre Saw, Saw II, The Village, The Grudge, Klodenes kamp, Million Dollar Baby, Brokeback Mountain med flere. Åpningsscenen er en parodi på filmen Saw, og Dr. Phil og Shaquille O'Neal vil medvirke i scenen.
Anna Faris og Regina Hall er tilbake som elskelige, men dumme Cindy Campbell og hennes selvsentrerte og sexgale venninne Brenda. Denne gangen får de også med seg Craig Bierko som den søte, men forvirrede Tom Ryan. Sammen slåss de for å redde verden fra invasjon av romvesener. Cindy Campbell flytter inn i huset ved siden av Tom Ryan på grunn av at hun skal ta vare på en gammel dame. Hun finner ut at huset er hjemsøkt av en liten gutt, og forsøker å finne ut hvem som tok livet av ham og hvorfor. «Tr-iPods» fra verdensrommet forsøker i tillegg å invadere verden, og Cindy må avsløre hemmeligheten for å stoppe dem.
Suede

Diskografi

Høyeste norske listeplassering i parentes.
Longyu

Bakgrunn og liv

Hun var medlem av den mandsjuiske Yehenaraklanen og ble utpekt av sin tante enkekeiserinne Cixi til brud for sin fetter keiseren for å forøke hennes families innflytelse. 
Vielsen fant sted 26. februar 1889 og hun fikk umiddelbart deretter tittelen keiserinne. Hun ble ignorert av Guangxu-keiseren, som foretrakk sin konkubine og annenhustru  Zhen. Zhen påvirket Guangxu til å overta makten fra Cixi og innføre vesterlandske reformer, og Longyu påvirket Cixi til å bli en fiende av Zhen. Cixi lot Zhen føre til et «koldt palass»  reservert for avlagte konkubiner.
Da hoffet forlot Beijing kort før byen ble inntatt av åttenasjonsalliansens styrker under bokseropprøret i 1900, skal det ha vært Cixi som sørget for at Zhen ble druknet i en brønn før avreisen. Guangxu-keiseren ble holdt i fangenskap av Cixi på en paviljong i en innsjø innen palassområdet, der Longyu spionerte på ham for Cixis regning.
Etter at Guangxu-keiseren og eikekeiserinne Cixi begge døde i kort tidsavstand til hverandre i 1908 fikk hun tittelen enkekeiserinne Longyu. og adopterte den neste keiser, den umyndige Puyi. Cixi hadde ved sin død stipulert at ingen kvinne i framtiden skulle regjere over Kina, men at Longyu skulle konsulteres ved alle viktigere beslutninger, noe som i praksis likevel gav henne regents fullmakter. Longyu var imidlertid dårlig skikket til å håndtere politiske spørsmål og var temmelig avhengig av regentene  Zaifeng og Yuan Shikai. Høsten 1911 undertegnet hun på Yuans råd abdikasjonen for den treårige keiseren på betingelse av at keiserfamilien skulle få beholde titler, personal, eiendom og bosted i Den forbudte by, og avskaffet dermed det kinesiske monarki. Hun døde noen måneder etter. 
Hon ble den eneste keiserinne hvis båre ble transportert til graven med tog. Ved hennes begravelse kalte president Li Yuanhong henne for «den mest utmerkede av kvinner».
Fauske Arbeiderparti

Fauske Arbeiderparti er Arbeiderpartiets lokalforening i Fauske kommune i Nordland og deltok i sitt første valg i 1910.

Sulitjelma Arbeiderparti

Sulitjelma arbeiderparti ble stiftet 31. mai 1908 som Sulitjelma Stedlige Partistyre og innmeldt i  Det Norske Arbeiderparti gjennom daværende Søndre Salten Kretsparti etter at alle 14 fagforeninger med unntak av Furulund Arbeiderforening meldte seg kollektivt inn i partiet. Som en reaksjon på at Furulund holdt seg utenfor ble Furulund Partiforening stiftet året etter. Flere lag, kvinne- og ungdomsforeninger fra hele kommunen sluttet seg til partiet og i 1915–16 hadde partiet hele 26 ulike foreninger tilknyttet. Grunnet at partiet hadde blitt så stort og avstandene store dannet foreningene i kommunen som ikke var tilknyttet Sulitjelma eget partistyre på Fauske hvor det var en felles samarbeidskomité med to medlemmer hver fra Sulis og Fauske. Aktiviteten gikk nå nedover og i 1920 måtte det tre generalforsamlinger før det lyktes å få tilstrekkelig antall medlemmer til å møte for å få et godkjent møte.
I 1924 ble vedtektene til partiet sentralt endret, noe som førte til at det ikke lenger var tillatt å melde foreninger kollektivt inn, det be derimot opprettet partigrupper internt i organisasjonene. Dette resulterte i at alle fagforeningene unntatt Jern og Metall, selv om det ble opprettet partiforeninger i Jakobsbakken og Sagmo var det nå bare seks foreninger igjen. Antallet foreninger økte litt og da partiet ble forbudt i 1941 var det ni lag og foreninger tilknyttet.
Partiet ble gjenstartet kort etter frigjøringen og hadde ved 40-års jubileet 447 medlemmer.

Herredstyret

Ved det første valget partiet deltok i var krav om middelskole samt bedre handel med viktige varer som fisk, mel, kull, og treprodukter. Et annet viktig krav var at valgene skulle gjøres som forholdstallsvalg.
Etter kommunestyrevalget 1916 fikk partiet sin første ordfører med Andreas Johan Hagerup i 1917. Gamle krav som sunnhetsinspektør for Sulitjelma og penger til veivedlikehold ble dermed bevilget. I starten var det et problem for representantene at de ikke hadde økonomi til å reise til møtene som ble holdt i bygden (Fauske), noe som ikke bedret seg før partiet startet med reisestøtte i 1925.
Det har med unntak av valget i 1919 alltid vært en liste for arbeiderpartiet i kommunen fordi de mente Fauske hadde opptrådt illojalt i 1918 da Sulitjelma fikk 8 av 17 arbeiderpartiets representanter. Det ble derfor stilt to separate lister i 1919, noe som resulterte at de samlet bare fikk inn 13 representanter.

Partiet i dag

Partiet er i dag organisert med to partilag, et på Fauske og et i Sulitjelma, men partiet hadde i forkant av kommunevalget 2007 havnet i en bitter personstrid mellom sittende ordfører Kjell Eilertsen fra Fauske og leder Tom Vidar Karlsen fra Fauske uten at det er nevneverdige politiske forskjeller på de to kandidatene. med  krav om nytt nominasjonsmøte etter at 5 personer uten stemmerett avgav stemme i det første møtet. Som en konsekvens av av krangelen falt partiet med 8% ved valget og Fauske fikk for første gang siden 1916 borgerlig ordfører.
Jernbaneskinne

Sporvidder

Sporvidde er det innvendige målet mellom de parallelle skinnene. Denne må i de fleste tilfeller være konstant, slik at toget ikke sporer av. Det nasjonale jernbanenettet i Norge har en sporvidde på 1 435 mm, en sporvidde som er kjent som normalspor. Dersom sporvidden er smalere enn 1 435 mm kalles det smalspor, i motsatt fall bredspor.

Ledeskinner

På de fleste jernbanestrekningene over broer er det et ekstra sett med skinner i midten, som kalles ledeskinner. Ledeskinnene skal holde toget på plass i sporet i tilfelle en avsporing. Dersom et tog hadde sporet av på en bro uten ledeskinner kunne det havnet så langt utenfor profilen at det i ytterste konsekvens kunne falt av broen.

Profil og vekt

Jernbaneskinner finnes i ulike vektklasser. Jo høyere vekt jo tyngre og raskere tog kan tillates. Til gjengjeld er tunge skinner dyrere å anlegge. (merk: også andre forhold enn skinnevekt avgjør togets hastighet og tyngde).
Vekt på skinnen oppgis i kg/m. Vanlig skinnevekt på norske hovedlinjer er 49kg/m. Nordlandsbanen ble oppgradert fra 33 kg/m til 49 kg/m. Ellers i Norden er 60 kg/m standard for jernbane.
Awdalland

Historie

Awdalland (også stavet Adal eller Adel) har fått sitt navn etter middelalderriket Adalsultanatet, som ble er maktfaktor på 1700-tallet. Området langs den etiopiske grensen har en stor mengde ruinbyer, som ble beskrevet av den britiske oppdagelsesreisende Richard F. Burton.
En moderne separatistbevegelse, kjent som republikken Awdalland, forsøkte å få sin uavhengighet i 1995 etter at regimet til Mohamed Siad Barre var blitt kastet.
I 2010, ble det offisielt dannet en ny autonom region innenfor det føderale Somalia, omtalt som Awdalland eller Adalstaten. Den lokale administrasjonen anerkjenner ikke separatistregjeringen i Somaliland sitt krav på uavhengighet.

Demografi

Awdalregionen i Awdalland er hovedsakelig bebodd av somaliere fra Gadabuursi-klanene.
Langskavlen

Langskavlen er en liten, bratt isbre i Hoelfjella i Dronning Maud Land. Den strømmer fra nordsiden av Skavlhø i Payerfjella.
Kartlegging av området ble utført av norske kartografer basert på undersøkelser og flyfotografering gjennomført under den norske antarktisekspedisjonen 1956–60.